10.08.2026
E-pasta nosaukums 
Par jaunas dalībvalsts (Grieķija) pievienošanu veselības pamatdatu pārrobežu datu apmaiņā
E-pasta teksts
Labdien!
Informējam, ka ir papildināts valstu saraksts, ar kurām notiek veselības pamatdatu pārrobežu datu apmaiņa.
No šodienas,  2026. gada 10.augusta, Grieķijas iedzīvotājiem, saņemot medicīnisko palīdzību Latvijā, nepieciešamības gadījumā ārstniecības procesā iesaistītās ārstniecības personas var apskatīt pacienta pamatdatus. Tāpat arī Grieķijas ārstniecības iestādēs iespējams apskatīt Latvijas iedzīvotāju veselības pamatdatus.
Ir atjaunots mācību materiāls ar dokumentu paraugiem, lai palīdzētu identificēt Grieķijas un citu ārvalsts pilsoņus gadījumos, kad nepieciešams apskatīt ārvalstu (valstu, ar kurām notiek veselības pamatdatu pārrobežu datu apmaiņa) pacienta pamatdatus - https://eveseliba.gov.lv/docs/default-source/default-document-library/m%C4%81c%C4%ABbu-materi%C4%81ls-%C4%81rstiem-un-%C4%81rstniec%C4%ABbas-atbalsta-person%C4%81m-(4)5a0000ffe8d660a8a6b5c5af7ecc415b.pdf?sfvrsn=77d6600c_0, atrodams arī šī e-pasta pielikumā; informācija E-veselības portālā atjaunosies tuvākajā laikā ([Mācību materiāli -> Ārstniecības iestādēm -> Mācību instrukcijas -> Pārrobežu datu apmaiņa -> Dokumentu paraugi]).
Ja rodas kādi jautājumi, lūdzam sazināties ar E-veselības sistēmas lietotāju atbalsta dienestu, zvanot pa tālr.nr. 67803301 vai rakstot uz atbalsts@eveseliba.gov.lv
Ar cieņu
Nacionālais veselības dienests

